钦定古今图书集成/明伦汇编/官常典/第648卷 > 王琬
## 钦定古今图书集成/明伦汇编/官常典/第648卷 > 王琬

按《襄阳府志》：“琬字朝用，吴县人。成化间以监生为光
化令。荆襄居湖南之奥，土旷山深，四方流聚，所在以
千万计。时剧贼刘千斤作乱，朝廷命将出师剿平之。
流民散，山泽尚多，执事者虑复生变，议尽驱出境，至
絷其奴，火其居。琬在光化，独事招徕，与上官忤。既而
朝廷遣都御史原杰来抚安，琬乃肩舆入山，谕以威”
德，编为里社，缓其赋役，民遂帖然，无异土著。选其俊
秀为弟子员，躬临考校，以示劝惩。募壮勇以为民兵，
俾习射，用银钱为中的，辄与之，民益翕然思奋。上官
主驱逐之，议者滋不悦，顾以为迂。兵革之后，公私并
至，疲惫未甦。中贵衔使命，往来太和，征求需索，殆无
虚日。琬曰：“剥穷民，媚嬖，幸图苟容，吾不忍为。”遂弃官
归。